कहा- जेल से कैदियों ने वीडियो बनाई तो FIR, लॉरेंस के इंटरव्यू पर चुप्पी साधी
पंजाबी गायक शुभदीप सिंह सिद्धूमूसेवाला के पिता बलकौर सिंह और माता चरण कौर ने जनसभा दौरान कहा कि मुख्यमंत्री भगवंत सिंह मान सबसे कमजोर CM साबित हुए है। उन्होंने कहा कि बठिंडा की जेल में कैदियों ने अपना वीडियो वायरल किया है।
पंजाबी सिंगर शुभदीप सिंह सिद्धू मूसेवाला के पिता बलकौर सिंह और मां चरण कौर ने एक जनसभा के दौरान कहा कि भगवंत सिंह मान सबसे कमजोर CM साबित हुए हैं। बठिंडा की जेल में कैदियों ने अपना वीडियो वायरल किया है। इस पर बिना देरी उनके खिलाफ मुकदमा दर्ज कर लिया गया, लेकिन लॉरेंस के इंटरव्यू पर सरकार ने चुप्पी साध ली है।
इससे साबित होता है कि यह सरकार कातिलों को बढ़ावा दे रही है। जालंधर उपचुनाव में लोग खुद ही सरकार को शीशा दिखा जवाब दे देंगे।
जेल से उगाही कर रहे मान-केजरीवाल
बलकौर सिंह ने कहा कि खुद को ईमानदार बताने वाले केजरीवाल और भगवंत मान सरकार जेल की एक बैरक से एक लाख रुपए की उगाही कर रही है ताकि बदले में मोबाइल और अन्य सुविधाएं मुहैया हो सके। मूसेवाला के कत्ल के संबंध में जिन व्यक्तियों पर उन्हें शक है, उनके नाम कई बार बताए जा चुके हैं लेकिन सरकार इस मामले में पूरी तरह चुप है। लॉरेंस की जेल से जारी वीडियो पर आज तक किसी सरकार ने कोई कार्रवाई नहीं की सिर्फ कमेटी बनाकर खानापूर्ति की है।
'मेरा नां' गाने ने विरोधियों के मुंह पर तमाचा मारा
शुभदीप के गीत ‘मेरा नां’ को मिली प्रसिद्धि ने सरकार और विरोधियों के मुंह पर तमाचा मारा है कि सरकार उसे इंसाफ नहीं दे सकती लेकिन लोगों के दिलों से कैसे निकालेगी। बलकौर सिंह ने कहा कि भगवंत मान झूठ बोलकर सत्ता में आए हैं जो चौपाल में स्वामीनाथन रिपोर्ट लागू करने की बातें करते थे, अब खुद इससे भाग रहे हैं।